b'\n_START_ARTICLE_\nCrotone (pokrajina)\n_START_SECTION_\nZgodovinske zanimivosti\n_START_PARAGRAPH_\nPokrajina je bila v pretekli zgodovini va\xc5\xbeno sredi\xc5\xa1\xc4\x8de gr\xc5\xa1ke kulture na Apeninskem polotoku. Mesto Sibari je bila najstarej\xc5\xa1a gr\xc5\xa1ka kolonija, ki je zelo zgodaj pridobila veliko bogastvo in ugled: \xc5\xa1e danes pomeni oznaka sibarit razko\xc5\xa1nega bogatina. Kot poro\xc4\x8da zgodovinar Diodor Sicilski, je leta 510 pr. n. \xc5\xa1t. demokrati\xc4\x8dna stranka pregnala oligarhe iz mesta in ti so se zatekli v Kroton, dana\xc5\xa1nji Crotone, od koder so nadaljevali z vojno. \xc4\x8ceprav so bili prebivalci Sibarija \xc5\xa1tevilnej\xc5\xa1i, so jih Krotonski vojaki premagali, mesto je bilo razdejano in struga reke Crati preusmerjena preko njegovih ostankov. Dana\xc5\xa1nji Sibari (okoli 5000 prebivalcev) je nekoliko odmaknjen od zgodovinskega mesta in se nahaja v pokrajini Cosenza. Nastal je \xc5\xa1ele v drugi polovici dvajsetega stoletja poleg muzejev in izkopanin, ki so pri\xc5\xa1le na dan pri bonifikaciji podro\xc4\x8dja.'